b'\n_START_ARTICLE_\nAtosa\n_START_PARAGRAPH_\nAtosa (starogr\xc5\xa1ko \xe1\xbc\x8c\xcf\x84\xce\xbf\xcf\x83\xcf\x83\xce\xb1, Atossa iz staroperzijskega *Utau\xce\xb8a, perzijsko \xd8\xa2\xd8\xaa\xd9\x88\xd8\xb3\xd8\xa7, Atosa, avestsko Hutaos\xc4\x81) je bila ahemenidska princesa, h\xc4\x8derka Kira II. Velikega in Kasandane in verjetno sestra perzijskega kralja Kambiza II., * 550 pr. n. \xc5\xa1t., \xe2\x80\xa0 475 pr. n. \xc5\xa1t._NEWLINE_Leta 522 pr. n. \xc5\xa1t. se je po Darejevi zmagi nad prista\xc5\xa1i mo\xc5\xbea, ki se je izdajal za Bardijo (Smerdisa), mlaj\xc5\xa1ega brata Kambiza II., poro\xc4\x8dila z Darejem._NEWLINE_Herodot v svojih Zgodbah pi\xc5\xa1e, da je imela te\xc5\xbeave s krvave\xc4\x8do bulo na prsih, zaradi katere se je zavijala v rjuhe in se prostovoljno umaknila v karanteno. Njen gr\xc5\xa1ki su\xc5\xbeenj Democedes jo je nazadnje prepri\xc4\x8dal, da mu je dovolila izrezati tumor._NEWLINE_Najstarej\xc5\xa1i sin Atose in Dareja je bil Kserkses I.. Atosa je \xc5\xbeivela dovolj dolgo, da je do\xc5\xbeivela Darejev napad na Gr\xc4\x8dijo. Kot neposredna potomka Kira Velikega je imela veliko avtoriteto v \xc5\xa1ir\xc5\xa1i dru\xc5\xbeini in na dvoru. Njen poseben polo\xc5\xbeaj je omogo\xc4\x8dil Kserksesu, da je nasledil svojega o\xc4\x8deta, \xc4\x8deprav ni bil njegov najstarej\xc5\xa1i sin.'